**16. NEDELJA MED LETOM – KRIŠTOFOVA NEDELJA, 21. 7. 2024**

**Godovi:**

|  |  |  |
| --- | --- | --- |
| PONEDELJEK TOREK SREDA ČETRTEK PETEK SOBOTA NEDELJA  | 22.7. 23.7. 24.7. 25.7.26.7. 27.7.28.7. | sv. MARIJA MAGDALENA, svetopisemska žena sv. BRIGITA, redovnica, sozavetnica Evrope, prazniksv. KRIŠTOF, mučenecsv. JAKOB STAREJŠI, apostol, praznik**sv. JOAHIM in ANA, starša DEVICE MARIJE** sv. GORAZD, KLIMENT in drugi učenci svetih  Cirila in Metodasv. VIKTOR (Zmago), papež |

**Danes teden:**

**17. NEDELJA MED LETOM – NEDELJA STARIH STARŠEV IN OSTARELIH**

V torek goduje sveta Brigita, redovnica in sozavetnica Evrope. Brigita, doma iz Finske v pokrajini Uppland na Švedskem, se je poročila že pri trinajstih letih in rodila osem otrok. Po osemindvajsetih letih srečnega zakona je Brigiti umrl mož. Preselila se je v Rim, kjer se je vsa predala molitvi in pogostemu romanju v svete kraje. Brigitina živa mistična razodetja so bila bodisi prisrčna – kot takrat, ko je ganjena spoznavala Marijino življenje - bodisi zastrašujoča. Zlasti je znano njeno znamenito spodbujanje papeža, naj se iz Avignona, kjer je živel v izgnanstvu, vrne v Rim. Leta 1370 je dočakala uradno priznanje svojega reda Presvetega Odrešenika, meniške skupnosti moških in žensk. Umrla je leta 1373.

V petek obhajamo god svetega Joahima in Ane, staršev Device Marije. Čeprav nam Sveto pismo ničesar ne pove o Marijinih starših, ju cerkveno izročilo že od 2. stoletja naprej imenuje Ana in Joahim. Po Jakobovem protoevangeliju sta bila brez otrok. Nekoč sta ločeno v moliti prosila Gospoda za usmiljenje. Oba je obiskal Gospodov angel in jima obljubil otroka. V goreči želji, da bi si čim prej podelila to izkušnjo, sta se srečala pri mestnih vratih in se presrečna objela. »Joahim in Ana, neizmerno blagoslovljena zakonca! Vse stvarstvo vama je hvaležno. Kajti po vama je Stvarnik prejel dar, lepši od vseh drugih darov: brezmadežno mater, edino, ki ga je bila vredna« (sv. Janez Damaščan).

Svete maše:

**NEDELJA, 21. 7. ob 9 h + Ivan Guzelj, obletna, Hlevni vrh 11g**

**SOBOTA, 27. 7. ob 11 h Mariji v zahvalo za srečnih 60 let zakona**

**NEDELJA, 28. 7. ob 9 h + starši Alič in Klemen, Lavrovec 23**